Diari Oficial de la Generalitat Valenciana


Sumari del DOGV 7873, del 14-09-2016 (2016/6975)

Desestiment de la licitació número 128/2016. Servei de transport de mostres del Departament de Salut de Vinaròs.
----------------------------------------------------------------------------------------------------------------

### Dades del document

Número de DOGV
:   7873

Data del DOGV
:   14-09-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/6975


Data del document
:   18-07-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis

Desestiment de la licitació número 128/2016. Servei de transport de mostres del Departament de Salut de Vinaròs. [2016/6975]  
Aurora Martínez Simó i Ana Isabel Arizón Benito, directora econòmica i subdirectora mèdica respectivament del Departament de Salut de Vinaròs, en ús de les atribucions delegades que confereix la Resolució de 6 d'octubre de 2015, de la consellera de Sanitat Universal i Salut Pública (DOGV 7639, 20.10.2015) per la qual es deleguen competències en matèria de contractació i gestió econòmica.  
Vist que per Resolució de data 21 d'abril de 2016 es va iniciar l'expedient p. a. 128/2016 relatiu a la contractació del servei de transport de mostres del Departament de Salut de Vinaròs, mitjantçant procediment obert. Es van elaborar els plecs de prescripcions tècniques així com l'annex plec model de clàusules administratives particulars, se sol·licità i es va obtindre la correspondent retenció de crèdit, informes preceptius, i es va arribar a l'aprovació d'aquest mitjançant Resolució de 26 d'abril d'enguany, publicada la licitació en el Diari Oficial de la Comunitat Valenciana número 7781 de data 13 de maig de 2016.  
  
Vist que l'expedient s'ha tramitat fins a l'obertura del sobre número 2 que conté les proposicions tècniques de les empreses licitadores.  
  
Vist que segons consta en l'informe adjunt, emés per la Direcció Econòmica i el director d'Infermeria d'Atenció Primària, les condicions fixades en la licitació no garanteixen la correcta prestació del servei ni la totalitat dels serveis que es presten en l'actualitat, fet que afectaria de manera important la qualitat del servei assistencial que es presta als usuaris del Departament de Salut de Vinaròs.   
  
Atés que l'article 155.2 del Text Refós de la Llei de Contractes del Sector Públic assenyala que «La renúncia a la celebració del contracte o el desistiment del procediment només podran acordar-se per l'òrgan de contractació abans de l'adjudicació» i que l'article 155.4 indica que «El desistiment del procediment haurà d'estar fundat en una infracció no esmenable de les normes de preparació del contracte o de les reguladores del procediment d'adjudicació, havent de justificar-se en l'expedient la concurrència de la causa. El desistiment no impedirà la iniciació immediata d'un nou procediment de licitació».  
  
Atés que a tenor del que es disposa en la disposició final tercera del Text Refós de la LCSP són d'aplicació subsidiària els articles 42.1 i 87.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú tenint en compte que la jurisprudència ha resolt en sentit estimatori la possibilitat que en els procediments iniciats d'ofici l'òrgan administratiu competent puga desistir de continuar el procediment o renunciar a aquest (STS de 6 de febrer de 1985, 18 d'octubre de 1986, 11.07.1990).  
  
Atés el que es disposa en l'acord de delegació de competències, Llei de Contractes del Sector Públic i la resta de normativa d'aplicació, resolem:  
  
Primer  
Desistir del procediment obert mitjançant pluralitat de criteris per contractar el servei de transports de mostres del Departament de Salut de Vinaròs, expedient p. a. 128/2016, pels motius exposats i revocar la licitació publicada en el Diari Oficial de la Comunitat Valenciana número 7781 de data 13 de maig de 2016.  
  
Segon  
Publicar la present resolució en el Diari Oficial de la Comunitat Valenciana i en el perfil del contractant.  
  
De conformitat amb l'article 89.3 de la Llei 30/1992, de 26 de novembre, es fa constar que la present resolució és definitiva en via administrativa i s'hi pot interposar, en el termini de dos mesos a partir de la seua publicació, recurs contenciós administratiu o, amb caràcter potestatiu, recurs de reposició davant l'òrgan que dicta l'acte en el termini d'un mes a partir de la seua publicació; tot això sense perjudici de la interposició de qualsevol altre que estimen procedent.  
  
  
Vinaròs, 18 de juliol de 2016.- La subdirectora mèdica del Departament de Salut de Vinaròs: Ana Isabel Arizón Benito. La directora econòmica del Departament de Salut de Vinaròs: Aurora Martínez Simó.